ai4bharat/Pralekha huggingface dataset:
وزارتِ تعلیم
آئی آئی ٹی، این آئی ٹی اور تکنیکی ادارہ قومی شاہراہ کے نزدیکی حصوں کو اپنائیں گے
18 آئی آئی ٹی ،26 این آئی ٹی 190 انجیئرنگ کالجوں نے اس اسکیم کو چنا
نئی دہلی،3 دسمبر 2020/آئی آئی ٹی ، این آئی ٹی اور اے آئی سی ٹی ای سے تسلیم شدہ دیگر انجیئرنگ کالجوں سمیت ملک بھر کے معروف تکنیکی ادارے ، بہترین نتائج کی امید کے ساتھ رضاکارانہ بنیاد پر قومی شاہراہوں کے اپنے نزدیکی حصوں کو اپنانے کے لئے ہندستانی قومی شاہراہ اتھارٹی  کے ساتھ تعاون کریں گے۔ قومی شاہراہ کے اپنائے گئے نزدیکی حصوں کا استعمال فیکلٹی، تحقیق کاروں کے لئے مطالعہ کے علاقوں کے طور پر اور صنعت میں جدید ترین رجحانوں سے اداروں کے طلبا کو متعارف کرانے کے لئے کیا جائے گا۔
ان پہلوں سے امید ہے کہ اداروں اور صنعت کے درمیان ایک تال میل بنے گا ، جیساکہ وزیراعظم جناب نریندر مودی کے ذریعہ تصور کیا گیاہے ۔ اس قومی شاہراہ پروجیکٹوں پر سول/شاہراہوں کی انجینئرنگ کے میدان میں متعلقہ مہارت کی تشہیر کے لئے اداروں اور این ایچ آئی کے درمیان باہمی تعاون بھی ہوگا۔
اس پہل کے تحت شراکت دار ادارے قومی شاہراہ کے اپنائے گئے حصوں کی حفاظت، دیکھ بھال، گاڑیوں کی آسان آمدورفت کی سہولت ، بھیڑبھاڑکی ضرورت کو کم کرنے اور نئی تکنیکوں وغیرہ کے استعمال میں سدھار کے ممکنات کا مطالعہ کریں گے اور غور و خوض کے لئے این ایچ اے آئی کو مناسب مشورہ بھی دیں گے۔ یہ ادارے نئے پروجیکٹوں کے تصور ، ڈیزائن اور پروجیٹ کی تیاری کے دوران این ایچ اے آئی کے ساتھ تعلق رکھیں گے اور بہتر سماجی اقتصادی نتیجوں کے لئے قومی شاہراہ کے اپنائے گئے نزدیکی حصوں کی آب و ہوا ، زمین کی شکل اور وسائل کی صلاحیت پر اپنی خصوصی تجربے کے بنیاد پر متعلقہ معیارات اور اختراعات کا مشورہ دیں گے۔
یہ پہل طلبا برادری میں مقامی بنیادی ڈھانچے کی تعمیر میں تعاون کا جذبے بھی پیدا کرے گی۔ این ایچ اے آئی ہر سال ان اداروں کے 20 یو جی اور 20 پی جی طلبا کو انٹرن شپ کی سہولت کی پیش کش کرے گا۔ انٹرن شپ کی مدت ایک سال میں فی طالب علم دو ماہ ہوگی۔ انٹرن شپ کے دوران گریجویٹ طالب علموں کو 8 ہزار روپے اور پوسٹ گریجویٹ طلبا کو 15 ہزار روپے ہر ماہ دیئے جائیں گے۔ این ایچ اے آئی ان تعلیمی اداروں میں تجربہ گاہ کے بنیادی ڈھانچے کے تعمیر میں مدد کرے گا اور متعلقہ ریسرچ پروجیکٹ کو پیش کرسکتا ہے جو متبادل وسیلہ سامان کا استعمال کرنے اور سڑکوں کے معیار میں سدھار کرنے میں مدد کرے گا۔
این ایچ اے آئی کو بہت کم وقت میں کئی معروف اداروں سے اس پہل کے لئے پرجوش ردعمل ملا ہے۔ ا ب تک 18 آئی آئی ٹی، 26 این آئی ٹی اور 190 دیگر معروف انجینئرنگ کالجوں نے اس اسکیم کو چنا ہے۔ قومی شاہراہ کے اپنائے گئے نزدیکی حصے کے لئے تکنیکی اداروں اور این ایچ اے آئی کے درمیان مناسب این او یو پر دستخط کئے جارہے ہیں اور اب تک تقریباً 200 اداروں نے اسکیم کے نفاذ کے لئے پہلے ہی ایم او یو پر دستخط کئے ہیں۔ امید ہے کہ سول انجینئرنگ میں گریجویٹ اور پوسٹ گریجویٹ نصاب چلانے والے 300 سے زیادہ تکنیکی ادارے پورےملک میں قومی شاہراہ کے نزدیکی حصوں کو اپنانے کی اس اسکیم میں شامل ہوں گے۔
م ن۔ ش ت۔ج
Uno-7784
(Visitor Counter : 104
صحت اور خاندانی بہبود کی وزارت
جی7 وزارت صحت کی میٹنگ
ڈاکٹر منسکھ منڈاویہ نے صحت کی اختراع پر جی 7 صحت کے وزارتی اجلاس سے خطاب کیا
ٹکنالوجی اور ڈیجیٹل ہیلتھ ٹولز کا استعمال ایک فعال اور برابری فراہم کرنے والا ہے جو طبی خدمات کی مضبوط فراہمی اور یونیورسل ہیلتھ کوریج کے حصول میں مدد فراہم کر سکتا ہے: ڈاکٹر منسکھ منڈاویہ
’’ خاص طور پر کم اور درمیانی آمدنی والے ممالک کے درمیان ڈیجیٹل سہولتوں کی کمی کو دور کرنے کے لیے ایک فعال فریم ورک پر توجہ مرکوز کرنے کی ضرورت ہے‘‘
صحت اور خاندانی بہبود کے مرکزی وزیر ڈاکٹر منسکھ منڈاویہ نے آج جاپان کے ناگاساکی میں ہیلتھ انوویشن پر جی 7 وزارتی اجلاس سے خطاب کیا۔ یہ میٹنگ یونیورسل ہیلتھ کوریج کو یقینی بنانے کے لیے ڈیجیٹل ہیلتھ جیسی صحت کی اختراعات کی ترجیحات، نفاذ اور استعمال پر تبادلہ خیال کے لیے منعقد کی گئی تھی۔ اس میٹنگ میں جی7 ممالک اور مدعو ’’آؤٹ ریچ 4‘‘ ممالک- ہندوستان، انڈونیشیا، ویتنام اور تھائی لینڈ کے وزرائے صحت نے شرکت کی۔
اس موقع پر خطاب کرتے ہوئے، ڈاکٹر منڈاویہ نے کہا کہ ’’ٹیکنالوجی اور ڈیجیٹل ہیلتھ ٹولز کا استعمال ایک درست اور برابری فراہم کرنے کے مترادف ہے، جو مضبوط طبی خدمات کی فراہمی اور یونیورسل ہیلتھ کوریج کے حصول میں مدد فراہم کر سکتا ہے۔ کووڈ-19 وبائی امراض نے طبی خدمات کی فراہمی میں ٹیکنالوجی کے استعمال کو آگے بڑھایا ہے اور ساتھ ہی ساتھ تمام ممالک میں خاص طور پر کم اور متوسط آمدنی والے ممالک کے درمیان ڈیجیٹل تقسیم کو ختم کرنے کے لیے ایک فعال فریم ورک پر توجہ مرکوز کرنے کی ضرورت پر بھی زور دیا ہے۔
ڈیجیٹل ہیلتھ میں ہندوستان کی کامیابیوں پر روشنی ڈالتے ہوئے، مرکزی وزیر صحت نےروشنی ڈالی کہ ’’ہندوستان کا کووڈ-19 ویکسین کی تقسیم والےپلیٹ فارم کو-ون نے پورے ملک میں220کروڑ سے زیادہ ویکسین کے ٹیکے لگائے جانے کی نگرانی کی ہے اور نہ صرف کولڈ چین مینجمنٹ کی نگرانی کی ہے، بلکہ کیو آر کوڈ پر مبنی ڈیجیٹل ویکسین سرٹیفکیٹ فراہم کرنے کے علاوہ ٹیکے لگائے جانے میں شہریوں اور ویکسینیٹروں کو سہولت فراہم کی‘‘۔ انہوں نے کہا، ’’اسی طرح قومی ٹیلی میڈیسن پلیٹ فارم- ای-سنجیونی، جسے وبائی امراض کے دوران شروع کیا گیا تھا، کے توسط سے پہلے ہی11.5 کروڑ سے زیادہ کی تعداد میں ، شہریوں کو مفت مشورے دیئے گئےہیں، جس سے یہ دنیا کا سب سے بڑا ٹیلی میڈیسن پلیٹ فارم بن گیا ہے‘‘۔
نئے اور ابھرتے ہوئے ٹولز کےذریعہ پیش کردہ فوائد کو قبول کرنے کی ضرورت پر زور دیتے ہوئے، مرکزی وزیر ڈاکٹر منڈاویہ نے بتایا کہ مصنوعی ذہانت، اسمارٹ ویئریبلس اور بگ ڈیٹا اینالیٹکس جیسے ٹولس درست ادویات، ذاتی صحت کی دیکھ بھال، جینومکس، اور کلینیکل ڈیسیژن سپورٹ سسٹمز میں مدد کر سکتے ہیں، جس سے صحیح وقت پرصحیح شخص کا صحیح علاج کویقینی بنایاجاسکے۔ انہوں نے ان تکنیکی آلات کی دستیابی کو یقینی بنانے کی اہمیت پر بھی روشنی ڈالی اور کہا کہ’’ہندوستان نے پہلے ہی ایسے تمام ڈیجیٹل ٹولز کو دنیا کو ڈیجیٹل پبلک گڈز کے طور پر مفت فراہم کرنے کا پالیسی فیصلہ کر لیا ہے۔‘‘
ڈاکٹر منڈاویہ نے یہ بھی کہا کہ ہندوستان کی جی20 صدارت نے ڈیجیٹل صحت کو ایک خاص ترجیح کے طور پر پیش کیا ہے اور عالمی ادارہ صحت کے ہیڈکوارٹر میں واقع ڈیجیٹل ہیلتھ پر گلوبل انیشیٹو کی تشکیل کے ذریعے دنیا بھر میں تمام ڈیجیٹل اقدامات کے ہم آہنگی کے طریقہ کار کو تجویز کیا ہے۔ انہوں نے کہا کہ نیٹ ورک آف نیٹ ورک کے نقطہ نظر کے ساتھ یہ اقدام عالمی ڈیجیٹل تقسیم کو ختم کرنے میں اہم ہو گا اور اس سلسلے میں مجوزہ اقدام کے لیے جی7 ممالک کی حمایت پر زور دیا۔
ریلوے کی وزارت
انڈین ریلوے کی پروڈکشن یونٹیں 2022-23 میں ریکارڈ پروڈکشن کا مقصد حاصل کرنے کی راہ پر تیز رفتار رواں دواں
اس سال نومبر 2022 تک 614 الیکٹرک لوکوموٹیوز تیار کیے گئے
لوکوموٹیو کے پروڈکشن میں گزشتہ سال کے مقابلے میں 25.3 فیصد اضافہ ہوا
انڈین ریلوے کی پروڈکشن یونٹیں یعنی چترنجن میں چترنجن لوکوموٹیو ورکس ، وارانسی میں بنارس لوکوموٹیو ورکس ، پٹیالہ میں پٹیالہ لوکوموٹیو ورکس ، 2022-23 میں ریکارڈ پروڈکشن حاصل کرنے کی راہ پر تیزی سے گامزن ہیں۔
مالی سال 2022-23 میں 614 الیکٹرک لوکوموٹیوز کے پروڈکشن کے ساتھ، 30 نومبر تک، انڈین ریلوے نے اسی مدت کے لیے گزشتہ سال کے مقابلے میں 25.3 فیصد اضافہ درج کیا ہے۔ گزشتہ سال اسی عرصے کے دوران 490 الیکٹرک لوکو مویٹیوز کا پروڈکشن کیا گیا تھا۔
۔۔۔۔۔۔۔۔۔۔۔
ش ح۔ا گ۔ن ا۔
U-13514
(Visitor Counter : 69
وزارت دفاع
چیف آف نیول اسٹاف نے صدر کے فلیٹ ریویو کی تیاریوں کا جائزہ لیا
نئی دہلی، 20/فروری 2022 ۔
ایڈمرل آر ہری کمار، پی وی ایس ایم، اے وی ایس ایم، وی ایس ایم، اے ڈی سی، چیف آف دی نیول اسٹاف  ہفتہ، 19 فروری 22 کو وشاکھاپٹنم پہنچے۔ سی این ایس نے 20 فروری 2022 کو صدر کے فلیٹ ریویو  کی مجموعی تیاریوں کا جائزہ لیا۔ پی ایف آر کا 12 واں ایڈیشن 21 فروری کو وشاکھاپٹنم میں بھارت کی آزادی کی 75ویں سال گرہ کے ایک حصے کے طور پر منعقد کیا جا رہا ہے، جسے ’آزادی کا امرت مہوتسو‘ کے طور پر منایا جارہا ہے۔ مسلح افواج کے سپریم کمانڈر، صدر جمہوریہ جناب رام ناتھ کووند صدارتی یاٹ آئی این ایس سمترا پر سوار ہوئے۔ وہ 60 سے زیادہ بحری جہازوں اور آبدوزوں اور 55 طیاروں پر مشتمل بھارتی بحریہ کے بیڑے کا جائزہ لیں گے۔
تمام نیول کمانڈز اور انڈمان اور نکوبار کمانڈ کے جہاز چار کالموں میں لنگر انداز ہوتے ہیں۔ صدارتی یاٹ چار لین میں لنگر انداز 44 بحری جہازوں سے گزرے گی، اور ایک ایک کرکے اسے رسمی سلامی دی جائے گی۔ جائزہ میں حصہ لینے والے پلیٹ فارمز میں، جدید ترین اسٹیلتھ ڈسٹرائر آئی این ایس وشاکھاپٹنم اور آئی این ایس ویلا، کلوری کلاس کی آبدوز جو حال ہی میں ہندوستانی بحریہ میں شامل کی گئی ہے، شامل ہیں ۔ آئی این بحری جہاز چنئی، دہلی، ٹیگ اور تین شیوالک کلاس فریگیٹس اور تین کمورٹا کلاس اے ایس ڈبلیو کارویٹ بھی جائزہ کا حصہ بنیں گے۔ کوسٹ گارڈ، شپنگ کارپوریشن آف انڈیا اور ارتھ سائنسز کی وزارت کے جہاز بھی حصہ لے رہے ہیں۔ چیتک، اے ایل ایچ، سی کنگز، کاموو، ڈورنیئرس، آئی ایل-38 ایس ڈی، پی8 آئی، ہاکس اور مگ 29 کے ذریعے ایک جامع فلائی پاسٹ بھی اس جائزہ کا حصہ بنے گا۔ یہ بات قابل ذکر ہے کہ حصہ لینے والے 60 بحری جہازوں اور آبدوزوں میں سے 47 انڈین شپ یارڈز میں تعمیر کیے گئے ہیں، اس طرح یہ مقامی صلاحیتوں اور آتم نربھر بھارت کی طرف پیش رفت کا اظہار کرتے ہیں۔
وزارت اطلاعات ونشریات
کیبل ٹیلی ویژن نیٹ ورک کے ضابطوں میں ترمیم
ٹی وی نشریات سے متعلق شہریوں کی شکایات کے ازالے کے لئے قانونی میکنزم
خود انضباطی اداروں کو مرکزی حکومت کے ذریعے تسلیم کیا جائے گا
نئی دہلی:17جون، 2021۔مرکزی حکومت نے آج کیبل ٹیلی ویژن نیٹ ورک ضابطوں، 1994 میں ترمیم سے متعلق ایک نوٹیفکیشن جاری کیا ہے، جس کے تحت کیبل ٹیلی ویژن نیٹ ورک ایکٹ 1995 کی دفعات کے مطابق ٹیلی ویژن چینلز کے ذریعہ نشر کئے جانے والے مواد سے متعلق شہریوں کی شکایات کے ازالے کے لئے ایک قانونی میکنزم فراہم کیا گیا ہے۔
2. فی الحال قواعد و ضوابط کے تحت پروگرام / اشتہارات ضابطوں کی خلاف ورزی سے متعلق شہریوں کی شکایات کو دور کرنے کے لئے بین وزارتی کمیٹی کے ذریعہ ایک اداراتی میکنزم موجود ہے۔ اسی طرح مختلف براڈکاسٹروں نے بھی شکایات کو دور کرنے کے لئے اپنا داخلی خود انضباطی میکنزم تیار کیا ہے۔ تاہم شکایتوں کے ازالے کے ڈھانچے کو مستحکم کرنے کے لئے قانونی طریقہ کار وضع کرنے کی ضرورت محسوس کی گئی تھی۔ کچھ براڈکاسٹروں نے اپنی انجمنوں / اداروں کو قانونی شناخت دینے کے لئے بھی درخواست کی تھی۔ معزز سپریم کورٹ نے "کامن کاز بمقابلہ یونین آف انڈیا اور دیگر" کے معاملے میں 2000 کے ڈبلیو پی  نمبر 387 میں اپنے حکم نامہ میں مرکزی حکومت کے ذریعہ قائم کردہ شکایات کے ازالے کے موجودہ طریقہ کار پر اطمینان کا اظہار کرتے ہوئے شکایتوں کے ازالے کے طریقہ کار کو باقاعدہ بنانے کے لئے مناسب اصول وضع کرنے کا مشورہ دیا تھا۔
3. مذکورہ پس منظر میں اس قانونی میکنزم کو فراہم کرنے کے لئے کیبل ٹیلی ویژن نیٹ ورک کے ضوابط میں ترمیم کی گئی ہے۔ یہ قانونی میکنزم شفاف ہوگا اور اس سے شہریوں کو فائدہ پہنچے گا۔ اس کے ساتھ ہی براڈکاسٹروں کے خود انضباطی اداروں کو مرکزی حکومت کے ساتھ رجسٹرڈ کیا جائے گا۔
4. اس وقت 900 سے زیادہ ٹیلی ویژن چینلز موجود ہیں جنہیں وزارت اطلاعات و نشریات نے اجازت دی ہے۔ ان سب کو کیبل ٹیلی ویژن نیٹ ورک کے قواعد کے تحت وضع کردہ پروگرام اور اشتہاری کوڈ کی تعمیل کرنے کی ضرورت ہے۔ مذکورہ بالا نوٹیفکیشن اس لئے اہم ہے کیونکہ یہ براڈکاسٹروں اور ان کی خود ساختہ تنظیموں پر جوابدہی اور ذمہ داری عائد کرتے ہوئے شکایات کے ازالہ کے لئے ایک مضبوط ادارہ جاتی نظام کی راہ ہموار کرتا ہے۔
-----------------------
ش ح۔م ع۔ ع ن
U NO:5597
(
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک مجموعی طور پر 220.14 کروڑ  ٹیکے لگائے جاچکے ہیں۔
پچھلے 24 گھنٹے میں 10336ٹیکے لگائے گئے
سردست ملک بھرمیں 2371مریض زیر علاج ہیں
زیر علاج مریضوں کی شرح فی الحال0.01 فیصد ہے
شفایابی کی شرح فی الحال 98.8 فیصد ہے
گذشتہ 24 گھنٹوں میں 221 مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ کر 4,41,47,002 ہوگئی ہے
گزشتہ 24 گھنٹے میں 170 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک 91.21 کروڑ ٹیسٹ کئے جاچکے ہیں؛ گذشتہ 24 گھنٹوں میں85282 ٹیسٹ کئے گئے
سائنس اور ٹیکنالوجی کی وزارت
انڈین جرنل آف بائیو کیمسٹری اینڈ بائیو فزکس سی ایس آئی آر - نیشنل انسٹی ٹیوٹ آف سائنس کمیونیکیشن اینڈ پالیسی ریسرچ ، نئی دہلی، ‘‘نینو میڈیکل سائنسز میں حالیہ پیشرفت ’’ کے موضوع پر ایک خصوصی شمارہ ہے
انڈین جرنل آف بائیو کیمسٹری اینڈ بائیو فزکس  کا دسمبر 2022 کا شمارہ، س ایس آئی آر -نیشنل انسٹی ٹیوٹ آف سائنس کمیونیکیشن اینڈ پالیسی ریسرچ ، نئی دہلی، "نینو میڈیکل سائنسز میں حالیہ پیشرفت ’’ کے موضوع پر ایک خصوصی شمارہ ہے۔ یہ خصوصی شمارہ انسٹی ٹیوٹ آف نینو میڈیکل سائنسز ، اور انسٹی ٹیوشن آف ایمینینس ، دہلی یونیورسٹی، اورکروری مل کالج ڈی بی ٹی اسٹار کالج کے زیراہتمام کے اشتراک سے شائع کیا جا رہا ہے۔سی ایس آئی آر – این آئی ایس سی آر ، ہندوستان میں ایک سرکردہ عوامی طور پر فنڈڈ سائنس کمیونیکیشن اینڈ پالیسی ریسرچ انسٹی ٹیوٹ، ایس ٹی آئی کے مختلف شعبوں میں 16 جرائد شائع کرتا ہے، اور ان سبھی کو معروف قومی/بین الاقوامی ایجنسیوں جیسے سائنس کیٹیشن انڈیکس ، اسکوپس ، این اے اے ایس اور یو جی سی کیئر کے ذریعے ترتیب دیا گیا ہے۔
آئی جے بی بی، بایو کیمسٹری، بایو فزکس اور بائیو ٹیکنالوجی کے موضوع کے شعبے میں ایک ماہانہ ہم مرتبہ نظرثانی شدہ تحقیقی جریدہ، 1.472 کے جے آئی ایف اسکور کے ساتھ، تمام شعبوں میں سی ایس آئی آر –این آئی ایس سی پی آر کے جرائد میں پہلے نمبر پر ہے۔ معروف قومی/بین الاقوامی ماہرین کے ساتھ حال ہی میں دوبارہ تشکیل پانے والے ادارتی بورڈ کی قابل رہنمائی اور فعال تعاون کے ساتھ، جریدے کو پوری دنیا میں بائیو کیمسٹری، بائیو فزکس اور بائیو ٹیکنالوجی کے شعبے میں محققین اور ماہرین تعلیم کی طرف سے کافی توجہ مل رہی ہے۔ اس طرح کے خصوصی شمارے نہ صرف جریدے کی رسائی میں کام کرتے ہیں اور اس کے نیٹ ورک کو بڑھاتے ہیں بلکہ مختلف اسٹیک ہولڈرز کے درمیان اس کے اثرات کو بھی بڑھاتے ہیں۔
نینو میڈیکل سائنسز میں حالیہ ترقیات
یہ خصوصی شمارہ، جون 23-2022کے دوران آئی این ایم ایس اور آئی او ای کے ذریعے منعقدہ صد سالہ کانفرنس آر اے این ایم ایس -2022 کے نتیجہ خیز نتیجہ کے طور پر، 97 صفحات پر مشتمل معیاری مواد پر مشتمل ہے جس میں 7 جائزے کے مضامین اور 3 اصل تحقیقی مقالے بڑے پیمانے پر نینو میڈیکل سائنسز کی ترقیات کا احاطہ کرتے ہیں۔ جائزے کے مضامین مختصر طور پر ویکسین اور امیونولوجی میں نینو پارٹیکلز ،فرانزک سائنس میں نینو ٹیکنالوجی، ماحولیاتی آلودگی میں نینو پارٹیکلز کے ذریعے علاج، انجنیئرڈ نینو پارٹیکلز اور نینو ٹیکنالوجیکل مداخلت؛ نینو میٹریلز کی امیونومودولیٹری صلاحیت، کوانٹم نقطوں کی ترکیب؛ وغیرہ کی ایپلی کیشنز اور چیلنجوں کا احاطہ کرتے ہیں۔ اصل تحقیقی مضامین آئرن نینو پارٹیکلز کی اینٹی مائکروبیل سرگرمی ۔ بائیو فیبریکیشن اور سلور نینو پارٹیکلز کی اصلاح؛ اور زنک آکسائیڈ کی ایپلی کیشنز اور چیلنجز بطور نینو میٹریلز کے بارے میں بات کرتے ہیں ۔
یہ خصوصی شمارہ صرف پروفیسر رنجنا اگروال، ڈائریکٹر، سی ایس آئی آر –این آئی ایس سی پی آر ، نئی دہلی، ڈاکٹر اسٹیفن دمتروف، چیف ایڈیٹر، آئی جے بی بی، ڈاکٹر ڈی این راؤ، ایگزیکٹو ایڈیٹر، آئی جے بی بی، اور سینئر ساتھیوں آر ایس جیاسومو اور ڈاکٹر جی مہیش، سربراہ، ریسرچ جرنلز اور ڈاکٹر این کے پرسنا، سینئر سائنسدان اور سائنسی ایڈیٹر، آئی جے بی بی ، مصنفین، جائزہ لینے والوں کے تعاون، اور سی ایس آئی آر – این آئی ایس سی پی آر کی پرنٹ پروڈکشن ٹیم کی طرف سے تکنیکی تعاون کی مسلسل حوصلہ افزائی سے ہی کامیابی کے ساتھ سامنے لایا جا سکتا ہے ۔ اس خصوصی شمارے کی اشاعت میں ان سب کے تعاون کا اعتراف کیا جاتا ہے۔و
ارضیاتی سائنس کی وزارت
زلزلے کی پیش گوئی کے لیے ٹکنالوجی
نئی دہلی،09 دسمبر، 2021 / ارضیاتی سائنس  اور سائنس و ٹکنالوجی کے مرکزی وزیر مملکت ڈاکٹر جتیندر سنگھ نے آج لوک سبھا میں ایک تحریری جواب میں بتایا کہ زمین میں ہونے والی شدید نوعیت کی ہلچل کی پیش گوئی کے لیے اب تک کوئی ٹکنالوجی یا علم نہیں ہے۔ بھارت سمیت دنیا کے کسی بھی ملک میں زلزلوں کی پیش گوئی کے لیے کوئی ایسی تکنیک دریافت نہیں کی ہے۔ البتہ، ارتھ کوئیک ارلی وارننگ  سسٹم ایک دوسرا ذریعہ ہے جسے حال ہی میں زلزلہ آنے کے بعد پی- ویب ایرائیول ٹائم پر مبنی زلزلے سے متعلق انتباہ جاری کرنے کے لیے تیار کیا گیا ہے۔ انتباہ کا یہ وقت کچھ سیکنڈس سے لے کر ایک منٹ سے کچھ زیادہ تک کا ہوتا ہے اور زلزلے کی ابتدائی لہروں کو محسوس کرنے کے لیے کچھ آلات دستیاب ہیں اور مناسب / تیز مواصلاتی نظامات کی مدد سے دور دراز کے مقامات کے لیے زلزلے کی دوسری لہر آنے سے پہلے ارتھ کوئیک ارلی وارننگ جاری کی جا سکتی ہے ۔ اہم کارروائیوں / صنعتوں کو بند کرنے اور انسانی جانوں کے تحفظ کے لیے اس طرح کے نظامات انتباہ جاری کرنے کے تعلق سے مفید ثابت ہوسکتے ہیں۔
وزارت دفاع
جمہوریہ جنوبی افریقہ کے بحریہ کے افسروں کے لئے جہاز رانی کی تربیت کے کیپسول کی تکمیل
بھارتیہ بحریہ نے 28 مارچ 2022 سے 16 اپریل 2022 تک گوا میں آئی این ایس منڈووی میں بھارتی بحریہ کے اوشین سیلنگ نوڈ میں جنوبی افریقہ کی بحریہ کے تربیت پانے والے افسروں (سب لفٹننٹ کےلئے 3 ہفتے کی جہاز رانی کی تربیت کے کیپسول کااہتمام کیا ۔
تربیتی پروگرام کااہتمام جہاز رانی کی تربیت کے لحاظ سے آئی ایچ کیو ایم او ڈی  میں اعلی تنظیم انڈین نیول سیلنگ ایسوسی ایشن  کی نگرانی میں کی گئی ۔ تربیت آن بورڈ انڈین نیول سیلنگ ویسل یعنی بحری جہاز  ترینی نے انجام دی تھی جس نےستمبر 2017 سے مئی 2018 تک دنیا کاچکر لگایا تھا اوراس جہاز کا عملہ خواتین پر مشتمل ہے۔
20 دن کی تربیت میں 10 دن کے بندرگاہ اور سمندری مراحل شامل ہیں جن میں سے ہر ایک میں جہاز رانی کے نظریہ اور سمندری سفر کے پہلوؤں کا احاطہ کیا گیا ہے جس میں نائٹ پروازیں بھی شامل ہیں۔
بحری جہازوں کے نیچے سمندروں کو چلنا ایک انتہائی چیلنجنگ سرگرمی ہے جو نہ صرف خطرہ مول لینے کی صلاحیتوں کو بڑھاتی ہے بلکہ ضروری مہارتوں کو بھی فروغ دیتی ہے جن میں جہاز رانی، نیویگیشن، کمیونیکیشن اور تکنیکی آپریشنز شامل ہیں۔ اس طرح اس تربیت کا مقصد حصہ لینے والے عملے کے لیے مہم جوئی کے جذبے کو فروغ دینا اور سمندروں کے پار دونوں دوست ممالک کے درمیان تعلقات کو مضبوط بنانا تھا۔ تربیت کا مقصد "قابل تعریف سمندری احساس" اور فطرت کے عناصر کے لیے احترام پیدا کرنا تھا، جو محفوظ اور کامیاب سمندری سفر سے الگ نہیں ہوتے۔
پروگرام کی کامیاب پیش رفت کے ساتھ، ہندوستانی بحریہ مستقبل میں اس طرح کے مزید حسب ضرورت اوشین سیل ٹریننگ کورسز پیش کرنے کے لیے پرعزم ہے۔ ہندوستانی بحریہ کا ماننا ہے کہ ان جہازوں کی تربیت ابھرتے ہوئے بحریہ کے افسروں کے درمیان ہمت، دوستی اور اسپرٹ ڈی کور کی اقدار کو فروغ دینے کا بہترین طریقہ ہے۔
پنچایتی راج کی وزارت
پنچایتی راج اداروں کے لیے بجٹ کا تخمینہ مالی سال 2022-23 کے لیے پنچایتی راج اداروں کو مختلف راست اور بالواسطہ فوائد کے لیے 678.20 کروڑ روپے مختص کیے گئے ہیں
مالی سال 2022-23 کے لیے پنچایتی راج کی وزارت کے لیے کل بجٹ کا تخمینہ 868.57 کروڑ روپے ہے، جس میں سے 678.20 کروڑ روپے پنچایتی راج اداروں  کو مختلف راست اور بالواسطہ فوائد کے لیے مختص کیے گئے ہیں جیسے کہ راشٹریہ گرام سوراج ابھیان  اسکیم، شفاف، جوابدہ اور مؤثر مقامی حکومتی انتظامیہ کو یقینی بنانے کے لیے پنچایت کی ترغیبی  اسکیم اور پنچایتوں کی ڈجیٹلائزیشن کے تحت اچھی کارکردگی کا مظاہرہ کرنے والے PRIs کو مالی مراعات فراہم کرتی ہے۔
مرکزی مالیاتی کمیشن گرانٹس کے تحت مختص کردہ/ جاری کیے گئے ریاستی فنڈ کی تفصیلات، RGSA اور IoP کی اسکیمیں جن میں ریاست تمل ناڈو شامل ہے ضمیمہ میں دی گئی ہیں۔
پنچایتی راج کے مرکزی وزیر مملکت جناب کپل موریشور پاٹل نے آج راجیہ سبھا میں ایک تحریری جواب میں یہ معلومات فراہم کی۔
امور داخلہ کی وزارت
بھارت اور سری لنکا کے پولیس سربراہو ں کے مذاکرات 
نئی دہلی ،08مارچ ، 2021، بھارت اور سری لنکا کے پولیس سربراہوں کے درمیان پہلے وفدوں کی سطح کے ورچوئل مذاکرات آج اثبات اور اعتماد کے ماحول میں منعقد ہوئے۔ بھارت کے وفد کی قیادت انٹلیجنس بیورو کے ڈائرکٹر کر رہے تھے جبکہ سری لنکا کے وفد کی سربراہی انسپکٹر جنرل آف پولیس سی ڈی وکرما رتنے نے کی۔
منشیات کی تجارت کرنے والوں اور دیگر منظم جرائم پیشہ افراد کے خلاف جو دونوں ملکوں کے درمیان تنگ بحری راستے کا استعمال کر رہے ہیں، ایک دوسرے کی کارروائی کی تعریف کرتے ہوئے طرفین نے بروقت خفیہ معلومات اور فیڈ بیک میں ساجھے داری کی ضرورت پر زور دیا۔ دونوں ملکوں نے دہشت گرد تنظیموں، جن میں عالمی دہشت گرد گروپ اور مفرور افراد بھی شامل ہیں، یہ افراد جہاں کہیں بھی موجود ہوں اور سرگرم ہوں، کے خلاف مشترکہ طور پر کارروائی کرنے سے اتفاق کیا۔
آگے کی کارروائی کے طو رپر تعاون کے موجودہ میکنزم کو مضبوط کرنے کا فیصلہ کیا گیا اور سکیورٹی کے موجودہ اور آگے آنے والے چیلنجوں سے بروقت اور مؤثر طور پر نمٹنے کے لیے ’نوڈل پوائنٹس‘ کی نشاندہی کرنے کا بھی فیصلہ کیا گیا۔
پولیس سربراہوں کے مذاکرات کے انعقاد سے جس میں ان کی مدد دونوں ملکوں کی دیگر سکیورٹی ایجنسیوں کے ممبران کر رہے تھے، دونوں ملکوں کی پولیس فورسوں کے درمیان موجودہ تعاون کو آگے بڑھانے میں مدد ملے گی۔
وزارت خزانہ
وزیر خزانہ محترمہ نرملا سیتا رمن نے مالیاتی استحکام اور ترقیات سے متعلق کونسل کی 24 ویں میٹنگ کی صدارت کی
نئی دہلی، 3 ستمبر 2021، خزانے اور کارپوریٹ امور کی مرکزی وزیر محترمہ نرملا سیتا رمن نے آج یہاں مالیاتی استحکام اور ترقیات سے متعلق کونسل  کی 24 ویں میٹنگ کی صدارت کی۔
اس میٹنگ میں وزیر مملکت  ڈاکٹر بھاگوت کشن راؤ کراڈ ، وزیر مملکت  جناب پنکج چودھری ، ریزرو بینک آف انڈیا کے گورنر، جناب شکتی کانتا داس، فنانس فائننس سکریٹری اور اخراجات کے محکمے کے سکریٹری ، ڈاکٹر ٹی وی سومناتھن ، اقتصادی امور کے محکمہ کے سکریٹری جناب اجے سیٹھ ، محصولات کے محکمے کے سکریٹری جناب ترون بجاج، مالیاتی خدمات کے محکمہ کے سکریٹری جناب دیباش پانڈا، کارپوریٹ امور کی وزارت کے سکریٹری جناب راجیش ورما، وزارت خزانہ کے چیف اکنامک ایڈوائزر ، ڈاکٹر کرشنا مورتی وی سبرامنین، سیکیورٹیز اینڈ ایکسچینج بورڈ آف انڈیا کے چیئر پرسن جانب اجے تیاگی، پنشن فنڈ ریگولیٹری اینڈ ڈیولپمنٹ اتھارٹی کے چیئر پرسن جناب سپراتم بندھو پادھیائے، انسالوینسی اینڈ بینکرپسی بورڈ آف انڈیا کے ڈاکٹر ایم ایس ساہو، انٹرنیشنل فائننشیل سروسز سینٹرز اتھارٹی کے چیئر پرسن جناب انجیتی سرینواس، انشورنس اینڈ ریگولیٹری ڈیولپمنٹ اتھارٹی آف انڈیا کی رکن  ٹی ایل الامیلو اور ایف ایس ڈی سی کے سیکرٹری نے شرکت کی۔
میٹنگ میں ایف ایس ڈی سی کو تفویض کردہ مختلف ذمہ داریوں مثلاً مالیاتی استحکام، مالیاتی شعبے کی ترقی انٹر۔ ریگولیٹری کو آرڈی نیشن،مالیاتی خواندگی، مالیاتی شمولیت اور معیشت کے میکرو پروڈینشیل سپر وژن کے ساتھ ساتھ بڑی مالیاتی کمپنیوں کے کام کاج وغیرہ کے بارے میں فیصلے کئے گئے۔
کونسل میں دباؤ والے اثاثوں کے بندوبست ، مالیاتی استحکام کے تجریئے کے لئے ادارہ جاتی میکانزم کو مضبوط کرنے ، مالیاتی شمولیت آئی بی سی طریقہ کار سے متعلق معاملات بھارتی روپے کے انٹرنیشنلائزیشن اور پنشن کے شعبے سے متعلق مسائل کے بارے میں بھی بات چیت کی گئی۔
۔۔۔۔۔۔۔۔۔۔۔
ش ح۔ا گ۔ن ا۔
U-8627
(Visitor Counter : 159
وزارت خزانہ
قومی سرمایہ کاری اوربنیادی ڈھانچہ کے فنڈ  نے حکومت ہند اور جاپان بینک کے ساتھ بین الاقوامی تعاون کے لئے بنیادی سرمایہ کاروں کے طورپر 600 ملین ڈالر ہند-جاپان فنڈ  کا آغا ز کیا ہے
ہند-جاپان فنڈ ماحولیاتی پائیداریت اور کم کاربن کے اخراج سے متعلق حکمت عملیوں میں سرمایہ کاری کے علاوہ ہندوستان میں جاپانی سرمایہ کاری کو مزید بڑھانے پر توجہ مرکوز کرے گا
قومی سرمایہ کاری اور بنیادی ڈھانچے کے فنڈ نے بنیادی سرمایہ کاروں کے طور پر جے بی آئی سی اور حکومت ہند  کے ساتھ 600 ملین ڈالر ہند-جاپان فنڈ  کی شروعات کے لئے بین الاقوامی تعاون کی خاطر جاپان بینک کے ساتھ شراکتداری کی ہے۔ یہ مشترکہ پہل دو نوں ممالک کے درمیان ایک ایسے شعبے میں تعاون کی کلیدی جہت کی طرف اشارہ کرتا ہے جو آب وہوا اور ماحولیات کے لئے ایک مشترکہ ترجیح ہے۔
یہ اعلان اس بات کی علامت ہے کہ این آئی آئی ایف کا پہلا دوطرفہ فنڈ حکومت ہند کی نشانزد 49 فیصد سرمایہ میں تعاون اور جے بی آئی سی کی طرف سے بقیہ 51فیصد تعاون کیا جانا ہے۔این آئی آئی ایف لمٹیڈ  اور جے بی آئی سی آئی جی ، کی اس فنڈ کی دیکھ بھال کی ذمہ داری ہوگی،جو ہندوستان میں جاپانی سرمایہ کاری کو فروغ دینے میں این آئی آئی ایف ایل کی مدد کرے گا۔
ہند-جاپان فنڈ ، ماحولیاتی پائیداریت اور کم کاربن کے اخراج کی حکمت عملیوں میں سرمایہ کاری پر توجہ مرکوز کرے گا اور اس کا مقصد ہندوستان میں جاپانی سرمایہ کاری کو مزید بڑھانے کے لئے پسند کا شراکتدار ہونے کا کردار ادا کرنا ہے۔
ہند-جاپان فنڈ کا قیام ، جاپان حکومت اور حکومت ہند کے درمیان اسٹریٹجک اور اقتصادی شراکتدار ی میں ایک اہم سنگ میل کی نمائندگی کرتا ہے۔
وزارت دفاع
تمام ترخواتین پر مشتمل بھارتی بحریہ کی کار ریلی ناری شکتی کا جشن منارہی ہے انہیں روکا نہیں جاسکتا
وزیر اعظم جناب نریندر مودی نے 76ویں یوم آزادی پر لال قلعہ کی فصیل سے اپنی تقریر کے دوران اس بات پر زور دیاتھا کہ ناری شکتی کا تعاون ’امرت کال‘ کے وژن کو حاصل کرنے کے لیے نہایت اہم ہوگا۔
’ناری شکتی‘ کے تعلق سےبیداری بڑھانے کی سمت قومی قیادت کے وژن کو مدنظر رکھتے ہوئے بھارتی بحریہ نیوی ویلنس اینڈ ویلفیئر ایسوسی ایشن  کے ساتھ مل کر بہادروں کو خراج تحسین پیش کرنے کے لیے ملک اوربھارتی بحریہ کی خواتین آل ویمن موٹر مہم کے انعقاد کی خاطر ایم /ایس جیپ انڈیا کے ساتھ تعاون کر رہی ہے۔
’شی از ان اسٹاپ ایبل یعنی انہیں روکا نہیں جاسکتا ‘ کے نعرے اور ٹیگ لائن’سوار ہائی‘ کے ساتھ آل ویمن کار ریلی نیشنل وار میموریل، نئی دہلی سے وار میموریل، لونگے والا  تک شروع ہوگی اوریہ 14 سے 25 فروری 2023تک 12 دن تک جاری رہے گی۔ یہ ریلی جے پور، بیکانیر، جیسلمیر، لونگے والا، جودھ پور، ادے پور سے ہوتی ہوئی 2300 کلومیٹر کا فاصلہ طے کرکے دہلی واپس آئے گی۔
اس ریلی کا مقصدہے:
- آزادی کے 75 سال کا جشن منائیں۔
- بحریہ کی خواتین افسران کے تعاون کو ظاہر کریں۔
- خواتین کوبھارتی بحریہ میں شامل ہونے کی ترغیب دیں۔
- لونگے والا وار میموریل پر خراج عقیدت پیش کریں۔
- راستے میں بحریہ کے سابق فوجیوں اورویر ناریوں یعنی ویر خواتین کے ساتھ بات چیت کریں۔
- این ڈبلیو ڈبلیو اے ڈے کی تقریبات کے حصے کے طور پراین ڈبلیو ڈبلیو اے آؤٹ ریچ پروگرام منعقد کریں۔
مذکورہ کار ریلی کوقومی جنگی یادگار سے ایڈمرل آر ہری کمار پی وی ایس ایم، اے وی ایس ایم، وی ایس ایم، بحریہ کےچیف سربراہ اے ڈی سی اوراین ڈبلیو ڈبلیو اے کی صدر محترمہ کالا ہری کمار نے جھنڈی دکھا کر روانہ کیا۔
ریلی کے دوران این ڈبلیو ڈبلیو اے کی صدراور ممبران خصوصی بچوں کے اسکولوں، اولڈ ایج ہوم اور یتیم خانوں کے ساتھ ساتھ تجربہ کار خاندانوں کے ساتھ بات چیت کے لیے آؤٹ ریچ پروگرام شروع کریں گے۔خواتین افسران کیریئر کے مواقع کے تعلق سے بیداری مہم چلائیں گی جو بھارتی بحریہ پیش کرتا ہے۔وہ شناخت شدہ اسکولوں اور کالجوں میں اگنیویروں اور بحریہ میں شامل ہونے کی دیگر اسکیموں کے بارے میں تحریک دینے والی بات چیت کریں گی۔
جیپ انڈیا کے علاوہ، ای وی او انڈیا، فیمینا اور میریٹ گروپ نے بھی اس آل ویمن کار ریلی کے لیے بحریہ کے ساتھ شراکت داری کی ہے۔ اس پروگرام کو ایپرل انڈیا، ڈی ایل ایف پرومینیڈ اور لکسوٹیکا گروپ کی بھی حمایت حاصل ہے۔